PRIMĂRIA MUNICIPIULUI SATU MARE

SERVICIUL INVESTIȚII, GOSPODĂRIRE – ÎNTREȚINERE

DIRECŢIA ECONOMICĂ

NR. 18.184 / 25.03.2022

În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare,

Serviciul Investiții, Gospodărire-Întreținere și Directorul executiv al Direcției economice formulează următorul:

**RAPORT DE SPECIALITATE**

la proiectul de hotărâre privind aprobarea studiului de fezabilitate și a indicatorilor tehnico-economici pentru obiectivul de investiție: **Extindere rețea de canalizare sub presiune str. Spicului, str. Stupilor, Mun. Satu Mare, județul Satu Mare**

Proiectul vizează extinderea rețelei de canalizare sub presiune pe str. Spicului și str. Stupilor, municipiul Satu Mare, județul Satu Mare.

În momentul de faţă, pe străzile studiată în proiect, respectiv str. Spicului și str. Stupilor nu există reţea de canalizare necesară pentru colectarea apelor uzate din această zonă, zonă situată în intravilanul municipiului.

Proiectul se adresează populaţiei din această zonă, necesitatea lui derivă din asigurarea unor reţele de canalizare, pentru colectarea apelor menajere.

Cu realizarea investiției, pe termen mediu și lung se va obține următoarele obiective:

- îmbunătățirea situației sociale și economice;

- creșterea confortului și realizarea cadrului igienico – sanitar;

- realizarea unei infrastructuri edilitare moderne, ca baza a dezvoltării economice;

- dezvoltarea durabilă a serviciilor;

- protecţia mediului;

- reducerea riscului de îmbolnăviri și epidemii cauzate de lipsa canalizării;

- reducerea poluării solului şi a apelor subterane, reducerea poluării apelor de suprafaţă receptoare.

Beneficiarii direcți ai acestei lucrări sunt locuitorii din zonă, aproximativ în număr de 260 persoane.

Soluția optimă pentru acest proiect prevede:

Extinderea reţelei de canalizare sub presiune din conductă HDPE 100 Pn 10 bar De 110 mm, în lungime totală de 1885 ml, astfel:

Conducta proiectată se va racorda la conducta de refulare ape uzate Decebal - Satu Mare, care se va realiza prin proiectul POIM 2014-2020, din țeavă HDPE 100 De 200.

Toate construcţiile aferente reţelei de canalizare vor fi îngropate în pamânt.

• Str. Spicului - ţeavă HDPE 100 cu De 110 mm în lungime totală L = 1010 ml

• Str. Stupilor - ţeavă HDPE 100 cu De 110 mm în lungime totală L = 875 ml

Pe rețeaua de canailzare s-au prevazut în total 20 buc. cămine de curatire din care :

- pe str. Spicului – 11 buc

- pe str. Stupilor – 9 buc.

Traseul conductei de apă proiectate, se va realiza în domeniul public, pe teritoriul administrativ al Primăriei municipiului Satu Mare. Valoarea totală a obiectivului de investiții, exprimată în lei, conform Devizului general :

202.968,80 lei fără TVA / 241.155,00 lei cu TVA, din care C+M :

180.800,00 lei fără TVA / 215.152,00 lei cu TVA

Durata de execuție estimată a investiției este de 3 luni.

Raportat la numărul de beneficiari costul unitar al investiției este 202.968,80lei/260 pers = 780,65 lei/persoană echivalent a 157,86 euro/persoană sub valoarea standardului de 1250 euro/locuitor definit pentru programul Anghel Saligny. (curs 1 euro = 4,9452 lei la data de 22.03.2022).

Documentația predată respectă în linii mari conținutul cadru al studiilor de fezabilitate definit în HG nr. 907/2016.

Avizele și acordurile solicitate prin Certificatul de urbanism sunt obținute. Ridicarea topografică este întocmită și vizată de OCPI.

Raportat la prevederile art. 41, art. 44, aliniat (1) din Legea nr. 273/2006 privind finanțele publice locale, cu modificările și completările ulterioare, potrivit cărora: ” ….. Cheltuielile pentru investiții publice și alte cheltuieli de investițiifinanțate din fonduri publice locale se cuprind în proiectele de buget, în baza programului de investiții publice al fiecărei unități administrativ-teritoriale, întocmit de ordonatorii principali de credite, care se prezintă și în secțiunea de dezvoltare, ca anexa la bugetul inițialși, respectiv, rectificat, și se aprobă de autoritățile deliberative…… Pot fi cuprinse în programul de investiții publice numai acele obiective de investiții pentru care sunt asigurate integral surse de finanțare prin proiectul de buget multianual, potrivit art. 38. ….. Documentațiile tehnico-economice ale obiectivelor de investiții noi, a căror finanțare se asigura integral sau în completare din bugetele locale, precum și ale celor finanțate din împrumuturi interne și externe, contractate direct sau garantate de autoritățileadministrației publice locale, se aprobă de către autoritățile deliberative….”

Raportat și la prevederile art. 129, alin (4), lit. d) din O.U.G. 57/2019 privind Codul administrativ, cu modificările și completările ulterioare, potrivit cărora consiliul local aprobă, la propunerea primarului, documentațiile tehnico-economice pentru lucrările de investiții,

Ținând cont și de documentația suport (Referatul privind înaintarea spre avizare Comisiei tehnico-economice a studiului de fezabilitate și a indicatorilor tehnico-economici ai obiectivului de investiție ”**Extindere rețea de canalizare sub presiune str. Spicului, str. Stupilor, Mun. Satu Mare, județul Satu Mare**”, procesul verbal al Comisiei tehnico-economice, Studiul de fezabilitate ”**Extindere rețea de canalizare sub presiune str. Spicului, str. Stupilor, Mun. Satu Mare, județul Satu Mare**”), proiectul de hotărâre se înaintează Consiliului Local al Municipiului Satu Mare cu propunere de aprobare.

**Director executiv Șef serviciu**

ec.Ursu Lucica ing. Szűcs Zsigmond

Întocmit,Szucs Zsigmond 2 ex.